text: Føroyar í finaluni í Baltic Cup
text: #000001
text: Tað endaði við einum søtum 3-2 stríðssigri móti Lettlandi. Soleiðis skrivar Fótbóltssamband Føroya um hálvfinaluna hjá føroysku kvinnunum í Baltic Cup móti Lettlandi í dag.
text: #000004
text: Tað var Heidi Sevdal, ið syrgdi fyri einari føroyskari dreymabyrjan, tá hon í triðja minutti skoraði til 1-0, eftir at ein leysur bóltur endaði hjá henni. Hetta var landsliðsmál nummar 23 hjá Heidi.
text: #000005
text: Tann leiðslan helt sær til steðgin, men áðrenn eitt korter av seinna hálvleiki var farið, hevði Lettland vent dystinum og lagt seg á odda 2-1.
text: #000006
text: Hesum vendu føroysku kvinnurnar tó við góðum stríðsanda og tveimum málum seinastu løtuna av dystinum. Fyrst var tað Rúna Jacobsen, sum við sínum fyrsta landsliðsmáli, og eftir gott upplegg frá Sannu Svarvadal, javnaði til 2-2.
text: #000007
text: Um hetta hevði hildið sær, var dysturin farin til bortssparkskapping, men fimm minuttir fyri leiklok skoraði liðskiparin Ásla Johannesen sigursmálið fyri Føroyar eftir eina góða umstilling.
text: #000008
text: Við sigrinum hava kvinnurnar tryggjað sær pláss í finaluni í Baltic Cup, har Føroyar skulu spæla móti vinnaranum av dystinum millum Estland og Litava. Hesin dysturin er seinni í dag - finalan í Estlandi verður sunnudagin.
text: #000009
text: Team Klaksvík tók tvey stig í fyrstu royndini
text: #000015
text: KÍ misti leiðsluna í fyrstu royndini
text: #000018